Chankillo

Chankillo er et gammelt monumentalt kompleks i den peruanske kystørkenen i Ancash-provinsen i Peru. Stedet dekker omtrent fire kvadratkilometer og har blitt tolket som et befestet tempel. Ruinene inkluderer Chankillo-fortet på en åstopp, det nærliggende solobservatoriet Tretten tårn, og bolig- og samlingsområder. Tretten tårn har blitt tolket som et astronomisk observatorium bygget i det tredje århundre f.Kr. Der kunne man følge solens oppgang og nedgang gjennom året, dette gjorde det mulig å lage en presis solkalender, avgjørende for jordbruk og rituelle aktiviteter. Kulturen som skapte Chankillo kalles Casma/Sechin-kulturen. Stedet ble kom på UNESCOs verdensarvliste i 2021. Solobservatoriet Tretten tårn De regelmessig fordelte tretten tårnene, Thirteen Towers of Chankillo, ble bygget på toppen av en lav ås som går nesten nord til sør, og danner en "tannet" horisont med smale hull med jevne mellomrom. Mot øst og vest utpekte forskere to mulige observasjonspunkter. Fra disse utsiktspunktene samsvarer den 300 meter lange spredningen av tårnene langs horisonten svært godt med solens opp- og nedgangsposisjoner gjennom året, selv om de ikke alle er synlige. Ved vintersolverv ville solen stå opp bak det venstre tårnet på Chankillo og stå opp bak hvert av tårnene inntil den nådde det høyre tårnet seks måneder senere ved sommersolverv, noe som markerer tidens gang. De tretten tårnene i Chankillo kan være det tidligste kjente observatoriet i Amerika. Innbyggere i Chankillo ville ha vært i stand til å bestemme en nøyaktig dato, med en feil på en dag eller to, ved å observere soloppgangen eller solnedgangen fra riktig tårn. Tårnene hadde vært kjent for reisende i 200 år, men ble ikke fastslått som et astronomisk sted før i 2007. Referanser